Document ID: 32007D0555

KOMISIJOS SPRENDIMAS
2007 m. rugpjūčio 1 d.
iš dalies keičiantis 2003 m. Stojimo akto XII priedo B priedėlio nuostatas dėl tam tikrų Lenkijos mėsos sektoriaus įmonių
(pranešta dokumentu Nr. C(2007) 3614)
(Tekstas svarbus EEE)
(2007/555/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo XII priedo 6 skyriaus B skirsnio I poskirsnio 1 punkto e papunktį,
kadangi:
(1)
Tam tikroms Lenkijos įmonėms, išvardytoms 2003 m. Stojimo akto XII priedo B priedėlyje, buvo suteikti pereinamieji laikotarpiai.
(2)
2003 m. Stojimo akto XII priedo B priedėlis buvo iš dalies pakeistas Komisijos sprendimais 2004/458/EB (1), 2004/471/EB (2), 2004/474/EB (3), 2005/271/EB (4), 2005/591/EB (5), 2005/854/EB (6), 2006/14/EB (7), 2006/196/EB (8), 2006/404/EB (9), 2006/555/EB (10), 2006/935/EB (11), 2007/202/EB (12) ir 2007/443/EB (13).
(3)
Pagal oficialų Lenkijos kompetentingos institucijos pareiškimą tam tikros mėsos sektoriaus įmonės baigė modernizavimo procesą ir dabar visiškai atitinka Bendrijos teisės aktų nuostatas. Tam tikros įmonės nutraukė veiklą, dėl kurios joms suteiktas pereinamasis laikotarpis. Todėl tas įmones reikėtų išbraukti iš įmonių, kurioms suteiktas pereinamasis laikotarpis, sąrašo.
(4)
Tame sąraše lieka tik mėsos sektoriaus įmonės. Atsižvelgiant į modernizavimo proceso metu padarytą pažangą šioms įmonėms reikėtų pakeisti visiškos atitikties datą.
(5)
Todėl reikėtų atitinkamai iš dalies pakeisti 2003 m. Stojimo akto XII priedo B priedėlį. Kad būtų aiškiau, jį reikėtų pakeisti nauju.
(6)
Maisto grandinės ir gyvūnų sveikatos nuolatiniam komitetui buvo pranešta apie šiame sprendime nustatytas priemones,
PRIĖMĖ ŠĮ SPRENDIMĄ:
1 straipsnis
2003 m. Stojimo akto XII priedo B priedėlis yra pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2007 m. rugpjūčio 1 d.

Labels: 0
18
15
17